
Selam alejkum. Da li je dozvoljeno učiti dove za životinje, nešto kao “Allah te zaštitio”?


* 
* 
* 
* 
* 
* 
* 

 

UČENJE DOVE ZA ŽIVOTINJU
========================

 

Alejkumusselam.


Bilježi Ebu Davud u svom Sunenu od Amr ibn Šuajba od njegovog oca a on od njegovog djeda da je Vjerovjesnik, sallallahu alejhi ve sellem, rekao: “Kada neko od vas oženi ženu i kupi slugu neka kaže: Allahu moj, molim te da mi daš hajra u njoj i hajra u onome na čemu si je stvorio, i utječem ti se od njena zla i od zla onoga na čemu si je stvorio. A kada kupi devu neka je uzme za vrh grbe i neka dovi isto”.


Hadis su ocijenili vjerodostojnim Hakim, Zehebi i Abdulhak Išbili, a dobrim šejh Albani.


U hadisu je potvrđena propisanost dovljenja Allahu da učini životinju hairli. Prema tome, nema smetnje da se dovi slična dova za zaštitu životinje. Ve billahi tevfik


Na pitanje odgovorio dr. Zijad Ljakić – zijad-ljakic.com


